พระวรวงศ์เธอ พระองค์เจ้าบงกช

พระวรวงศ์เธอ พระองค์เจ้าบงกช (พ.ศ. 2384 – 15 กุมภาพันธ์ พ.ศ. 2457) เป็นพระโอรสในพระเจ้าบรมวงศ์เธอ กรมหมื่นมเหศวรศิววิลาส

พระวรวงศ์เธอ พระองค์เจ้าบงกช ประสูติเมื่อปี พ.ศ. 2384 ในรัชสมัยรัชกาลที่ 3 เมื่อแรกประสูติยังเป็นหม่อมราชวงศ์ เนื่องจากในขณะนั้นพระบิดายังเป็น หม่อมเจ้านพวงศ์ พระโอรสในเจ้าฟ้ามงกุฎ ต่อมาในรัชสมัยรัชกาลที่ 4 จึงได้เลื่อนขึ้นเป็นหม่อมเจ้าชั้นหลานหลวง(พระราชนัดดาในรัชกาลที่ 4) พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ สถาปนาขึ้นเป็น “พระวรวงศ์เธอ พระองค์เจ้าบงกช“ เมื่อปีมะแม พ.ศ. 2438 สิ้นพระชนม์ในรัชสมัยรัชกาลที่ 6 เมื่อวันที่ 15 กุมภาพันธ์ พ.ศ. 2456 (ปัจจุบันคือ พ.ศ. 2457) สิริพระชันษา 72 ปี พระราชทานเพลิงพระศพ ณ วัดราชาธิวาสราชวรวิหาร เมื่อวันที่ 26 พฤษภาคม พ.ศ. 2457

พระวรวงศ์เธอ พระองค์เจ้าบงกช เสกสมรสกับหม่อมเจ้าจันทร (ราชสกุลเดิม สุประดิษฐ์; พระธิดาในพระเจ้าบรมวงศ์เธอ กรมหมื่นวิษณุนาถนิภาธร) มีพระโอรสธิดา 7 คน ได้แก่
หม่อมราชวงศ์หญิงอุบล นพวงศ์
หม่อมราชวงศ์หญิงกลาง นพวงศ์
หม่อมราชวงศ์หญิงจงกล พรหมปิณฑะ สมรสกับจ่าใจแกว่น (สวัสดิ์ พรหมปิณฑะ)
หลวงศิวพันธ์นิภาธร (หม่อมราชวงศ์ส่อศรี นพวงศ์)
หม่อมราชวงศ์ประภาส นพวงศ์
หม่อมราชวงศ์ไพฑูรย์ นพวงศ์
หม่อมราชวงศ์หญิงรวย นพวงศ์

 พระเกียรติยศ 

 พระอิสริยยศ 
หม่อมราชวงศ์บงกช ในหม่อมเจ้านพวงศ์ (พ.ศ. 2384 – 2 เมษายน พ.ศ. 2394)
หม่อมเจ้าบงกช ในพระเจ้าลูกยาเธอ พระองค์เจ้านพวงศ์ฯ (2 เมษายน พ.ศ. 2394 – พ.ศ. 2396)
หม่อมเจ้าบงกช ในพระเจ้าลูกยาเธอ กรมหมื่นมเหศวรศิววิลาส (พ.ศ. 2396 - พ.ศ. 2438)
พระวรวงศ์เธอ พระองค์เจ้าบงกช (พ.ศ. 2438 – 15 กุมภาพันธ์ พ.ศ. 2457)

 เครื่องราชอิสริยาภรณ์ 

 พงศาวลี 

 อ้างอิง 

หมวดหมู่:พระวรวงศ์เธอ
หมวดหมู่:พระองค์เจ้าตั้ง
หมวดหมู่:พระองค์เจ้าชาย
หมวดหมู่:หม่อมเจ้าชาย
หมวดหมู่:หม่อมราชวงศ์
หมวดหมู่:ราชสกุลนพวงศ์